Μελέτη του βαθμού ικανοποίησης των ασθενών που απευθύνονται στις Τοπικές Μονάδες Υγείας (ΤΟ.Μ.Υ.) του Νομού Θεσσαλονίκης και των παραγόντων που την καθορίζουν
Creators: name: Κλάδου, Μαρία Νικολάου
Publisher: name: Aristotle University of Thessaloniki
Year: 2022
Subjects: Μέτρηση ικανοποίησης ασθενών
Προσβασιμότητα στην ΤΟ.Μ.Υ.
Ποιότητα ιατρικής φροντίδας
Measurement of patient satisfaction
Accessibility to TO.M.Y.
Quality of medical care

description: Ως ικανοποίηση από τις υπηρεσίες υγείας μπορεί να ορισθεί η διαφορά ανάμεσα στην προσδοκία και στο τελικό αποτέλεσμα που απολαμβάνει ο ασθενής. Η ικανοποίηση των ασθενών αποτελεί έναν από τους βασικότερους δείκτες της αποτίμησης του επιπέδου των προσφερόμενων υπηρεσιών, καθώς αντικατοπτρίζει τη λειτουργικότητα, την αποδοτικότητα και την αποτελεσματικότητα των δομών υγείας. Σκοπός της παρούσας μελέτης είναι η μέτρηση της ικανοποίησης των ασθενών στην Τοπική Μονάδα Υγείας (ΤΟ.Μ.Υ.) Χαριλάου του Νομού Θεσσαλονίκης και η διερεύνηση των παραμέτρων που την καθορίζουν. Προκειμένου να ικανοποιηθεί η παραπάνω σκόπευση, γίνεται ανασκόπηση των εμπειρικών δεδομένων σχετικά με την ικανοποίηση των ασθενών από τις υπηρεσίες Π.Φ.Υ. και αξιολογείται η ικανοποίηση έναντι συγκεκριμένων κριτηρίων που είναι: η ποιότητα της ιατρικής και νοσηλευτικής φροντίδας και η προσβασιμότητα στην ΤΟ.Μ.Υ. Η μεθοδολογία που ακολουθήθηκε είναι αυτή της τυχαίας δειγματοληψίας με χρήση ερωτηματολογίων στην παραπάνω ΤΟ.Μ.Υ. Δείγμα της έρευνας αποτέλεσαν 101 ενήλικοι ασθενείς (60 γυναίκες και 41 άνδρες). Η έρευνα διήρκησε από τον Αύγουστο μέχρι και τον Δεκέμβριο του 2021, ενώ τηρήθηκε ο κώδικας ηθικής δεοντολογίας. Αποτελέσματα της έρευνας. Καταγράφηκε ζήτηση για παθολόγο σε ποσοστό 34.2%, για γενικό ιατρό (21,7%) και για παιδίατρο (16,8%). Αναφορικά με την ενσυναίσθηση, συμπεριφορά και επιστημονικότητα, το δείγμα νοιώθει ικανοποιημένο από τον χρόνο που αφιέρωσε ο ιατρός για να ακούσει το πρόβλημά τους (80%), από την ευγένεια και το σεβασμό προς το πρόσωπό τους (82%). Το 81,81% θεωρεί ότι ο ιατρός αφιέρωσε πολύ ή πάρα πολύ χρόνο για επεξηγήσεις και ενημέρωση ενώ το 61% του δείγματος θεωρεί ότι συμμετείχε ενεργά σε θέματα που αφορούν την ίασή του. Αναφορικά με τα άτομα ΑΜεΑ άνω του 60% είναι ικανοποιημένοι από την ψυχολογική υποστήριξη/συμβουλευτική και το 79% του δείγματος εμπιστεύεται την επιστημονικότητα του ιατρού. Αναφορικά με το νοσηλευτικό προσωπικό η πλειοψηφία του δείγματος (άνω του 70%) θεωρεί το προσωπικό ευγενικό, εξυπηρετικό, που δίνει πληροφορίες ιδιαίτερα κατανοητές και σαφείς. Η επιλογή της συγκεκριμένης ΤΟ.Μ.Υ. γίνεται κατά κύριο λόγο για το υψηλό γνωστικό επίπεδο των ιατρών (72%), για την αξιοπρέπεια που δείχνουν (67%), για την άμεση επέμβαση στο πρόβλημά τους (67%), για την εμπιστευτικότητα (63%), για την καθαριότητα του χώρου (58%), για το ενδιαφέρον και τη συναισθηματική στήριξη (46%) και για τη δυνατότητα επιλογής επαγγελματία υγείας (43%). Γενικό Συμπέρασμα. Καταγράφηκε ένας ισχυρός συσχετισμός μεταξύ των προσφερόμενων υπηρεσιών και της ικανοποίησης των ασθενών. Η σημασία της ικανοποίησης των ασθενών από τις ΤΟ.Μ.Υ. είναι μεγάλη, καθώς καταδεικνύει την εμπιστοσύνη του γενικού πληθυσμού που στρέφεται στις τοπικές δομές, γιατί θεωρεί ότι αυτές του παρέχουν μία ολοκληρωμένη φροντίδα, μία δηλαδή συνεχή διαδικασία που περιλαμβάνει τη γρήγορη και ουσιαστική αντιμετώπιση επειγόντων ή/και χρόνιων προβλημάτων, τη θεραπευτική διαδικασία, την πρόληψη και την προαγωγή της υγείας άμεσα, έγκυρα και ουσιαστικά. Ταυτόχρονα, καταδεικνύεται η επιτυχής εφαρμογή των ΤΟ.Μ.Υ. στην πράξη, με στόχο την αποσυμφόρηση της δευτεροβάθμιας/τριτοβάθμιας περίθαλψης, τη μείωση των δαπανών νοσοκομειακής φροντίδας και την παραπομπή των ασθενών μόνο όποτε χρειάζεται στις αντίστοιχες υπο-ειδικότητες. Συζήτηση-Προτάσεις. Ο θεσμός των ΤΟ.Μ.Υ. είναι ένας σχετικά νεοσύστατος θεσμός και επιπλέον έρευνες αναφορικά με την εφαρμογή στην πράξη της προώθησης της Π.Φ.Υ. σε επίπεδο γειτονιάς, μέσω των συγκεκριμένων δομών, ως προς την πρόληψη και αντιμετώπιση προβλημάτων υγείας του γενικού πληθυσμού, θεωρούμε ότι θα συνέβαλαν περαιτέρω στην εδραίωση του θεσμού και στη βελτίωση της προσφοράς ολιστικής φροντίδας με ανθρώπινο πρόσωπο. Λέξεις-Κλειδιά: μέτρηση της ικανοποίησης ασθενών από την Π.Φ.Υ., παράγοντες που καθορίζουν την ικανοποίηση των ασθενών από τις ΤΟ.Μ.Υ., προσβασιμότητα στην ΤΟ.Μ.Υ. Χαριλάου Ν. Θεσσαλονίκης, ποιότητα ιατρικής και νοσηλευτικής φροντίδας στις ΤΟ.Μ.Υ.
description: Satisfaction deriving from health services can be defined as the difference between the expectations and the results of the treatment that a patient enjoys. Patient satisfaction is one of the key indicators of evaluating the level of services offered, as it reflects the functionality, efficiency and effectiveness of health structures. The purpose of the present study is to measure the satisfaction of patients in the Local Health Unit (TO.M.Y.). In order to cover the above aim, a review of the empirical data on the satisfaction of patients from the services of Primary Health Care is being cared out. The satisfaction is evaluated against specific criteria that are: the quality of medical and nursing care and accessibility in the particular TO.M.Y. The methodology that is followed is a random sampling using questionnaires to the patients in TO.M.Y. The research sample consisted of 101 adults patients (60 women and 41 men). The research lasted from August until December 2021 while the code of ethics was followed. Results of the survey. There was a demand for a physician at a rate of 34.2%, for a general practitioner (21.7%), for a pediatrician (16.8%). In terms of behavior, empathy and scientificity the sample feels satisfied with the time spent by the doctor to hear their problem (80%), with respect and courtesy towards them, 81.81% of the sample consider that the doctor devoted much or too much time for explanations and information while 61% of the sample consider that they actively participated in issues related to their healing. Regarding people with disabilities, more than 60% are satisfied with the psychological support / counseling and 79% of the sample trusts the doctor's scientificity.Regarding the nursing staff, the majority of the sample (over 70%) consider the staff polite, helpful, who give information very understandable and clear. The choice of visiting the specific TO.M.Y. is mainly due to the high level of knowledge of doctors (72%), for the dignity they show (67%), for the immediate intervention in their problem (67%), for the confidentiality (63%), for the cleanliness of the environment (58%), for the interest doctors and nurses show for the patients and for their emotional support (46%) and for the possibility of choosing a health professional of their desire (43%). General Conclusion. A strong correlation was recorded between the services offered and patient satisfaction. The importance of patient satisfaction from TO.M.Y.s is very high, as it demonstrates the trust of the general population that turns to local structures because it considers that they provide a comprehensive care, a continuous process that includes the rapid and effective treatment of urgent and / or chronic problems, the treatment process, the prevention and the promotion of health directly, validly and effectively. At the same time, the successful implementation of the TO.M.Y. in practice is demonstrated, with the aim of decongesting secondary and tertiary care, reducing hospital care costs and treating patients there only when they need the respective sub- specialties. Discussion-Suggestions. The institution of ΤΟ.Μ.Υ. is a relatively newly established institution, additional research on the implementation in practice of the promotion of Primary Health Care at a neighborhood level, through the specific structures, in terms of prevention and treatment of health problems of the general population, we believe that would further contribute to the consolidation of the institution to improve the provision of holistic care with a human face. Keywords: measurement of patient satisfaction by the Primary Health Care, factors that determine the satisfaction of patients from TO.M.Y.s, accessibility to the TO.M.Y. in Charilaou, quality of medical and nursing care at a TO.M.Y